**VARHAISKASVATUSPALVELUJEN ASIAKASRAATI**

Aika: Torstai 25.10.2018 klo. 18 – 20

Paikka: Pappilanvuoren päiväkoti, Koppelonpolku 2, Palokka

Läsnä: 8 raatilaista sekä Tiina Lehtonen, Sami Talvensola, Jon Salminen, Niko Leppä, Heli Arnberg (siht.) ja Sari Koivisto (pj.)

1. **Liikkuva varhaiskasvatus ja koulu –hanke Jyväskylässä**

Hankkeen käytännöistä kertoivat ja keskustelua alustivat Jyväskylän Varhaiskasvatuksen liikunnan hankekoordinaattori Sami Talvensola sekä Jyväskylän Liikkuva koulu –hankekoordinaattori Jon Salminen ja Liikkuvan koulun hanketyöntekijä Niko Leppä.

Sami Talvensola koordinoi lasten liikkuvan varhaiskasvatuksen polkua sekä koulujen kerhotoiminnan kehittämistä.

* Sami kuvasi raatilaisille, mitä liikkuva varhaiskasvatus käytännön tasolla tarkoittaa
* tavoitteena on, että varhaiskasvatuksessa arjen toiminta toteutetaan mahdollisimman paljon toiminnallisesti ulkona ja luonnossa
* varhaiskasvatuksessa on käytössä liikunnan vuosikello
* liikunnan tietty perusvälineistö tulisi löytyä kaikista yksiköistä
* opetus- ja kulttuuriministeriön liikuntasuositusten mukaan alle 8-vuotiaiden lasten päivään pitäisi sisältyä vähintään kolme tuntia liikuntaa
* päivittäinen kolmen tunnin liikunta muodostuu kevyestä liikunnasta ja reippaasta ulkoilusta sekä erittäin vauhdikkaasta fyysisestä aktiivisuudesta
* osa liikunnasta toteutuu varhaiskasvatuksessa, osa kotona
* liikuntatuokiot ovat pieni osa lapsen liikkumista
* pitkiä istumajaksoja tulisi välttää ja lyhyitäkin paikallaan oloja tulisi tauottaa
* suosituksissa korostetaan myös riittävää lepoa ja unta sekä terveellistä ravintoa
* lapsen havainnointi on olennaista, liikunnan tulee olla myös tavoitteellista; lapsen perusliikuntataidot ja niiden kehittyminen ja tukeminen
* on tärkeää, että liikkumisen mahdollisuudet ovat monipuoliset
* varhaiskasvatus tekee yhteistyötä Jyväskylän yliopiston kanssa; saadaan myös tutkimuksellista taustaa siitä, millaisia vaikutuksia liikunnan lisäämisellä on
* Liikunta-luonto –eskareista tehdään gradua
* *Raatilaiset kertoivat, että esim. loma-aikoina kotona huomaa lasten liikkumisen tarpeen. Lapset ovat tottuneet päiväkodissa liikkumaan enemmän.*
* *Kotona on kerrottu ja myös huomattu, että parhaita päiväkotipäiviä ovat juuri ne, jolloin lähdetään metsäretkelle.*
* *Metsässä tulee huomaamatta lapselle askelia ja liikunnallisten taitojen testaamista enemmän, liikkuminen on vapaampaa.*
* *Retken ei tarvitse olla pitkä, eikä retkikohteen tarvitse olla kaukana.*
* *Myös ohjattu toiminta koettiin tärkeäksi; ohjattu toiminta rohkaisee lasta tekemään sellaista, jota ei ehkä muuten tekisi.*
* *Raatilaisten kokemusten mukaan eri päiväkotien välillä on eroja siinä, kuinka paljon ohjattua liikuntaa arkiaktiivisuuden lisäksi.*
* *Vaihtelua päiväkotien välillä on, mutta ohjattua liikuntaa pitäisi olla päivittäin. Voi olla että tehdäänkin paljon, mutta sitä ei välttämättä tiedosteta.*
* Sami kertoi varhaiskasvatuksen muksubusseista
* ollut nyt käytössä neljässä päiväkodissa, marraskuussa muksubussit siirtyvät toisiin päiväkoteihin
* saadaan laajennettua lasten liikkumisaluetta ja retkeilyä
* turvallisia, helppokäyttöisiä ja kevyitä ajaa
* lapsilla on muksubussi –retkillä hauskaa
* *Kysyttiin onko henkilökunta saanut liikuntakasvatukseen liittyvää koulutusta?*
* täydennyskoulutusta henkilöstölle järjestetään koko ajan
* joka päiväkodissa on liikuntavastaava, jolla on mm. tiedottamisen ja verkostoijan rooli
* liikuntavastaavat tekevät yhteistyössä Samin kanssa yksikkökohtaisia liikuntavälinekartoituksia (löytyykö perusvälineistö, mitä tarpeita on?)
* varhaiskasvatuksen henkilöstöstä noin 50 -100 työntekijää on suorittanut oman työn ohella liikunnan ammattitutkinnon
* suunnitelmissa on koota varhaiskasvatuksen liikunnan materiaalipankki
* Jon Salminen kertoi Liikkuva koulu – hankkeesta, jonka tavoitteena on koulupäivän ja opettamisen toiminnallistaminen, irti pulpeteista.
* On tutkittu, että alakoululainen istuu alakoulussa 38 min jokaista koulupäivän tuntia kohti , yläkoululainen vielä enemmän.
* Liikkuva koulu tarjoaa jokaiselle oppilaalle mahdollisuuden liikkua tunnin koulupäivän aikana.
* Miten saadaan lapset ja nuoret aktivoitua?
* Miksi aktiivisuutta pitäisi lisätä?
* viihtyvyys lisääntyy
* järjestyshäiriöt vähenevät
* keino taistella syrjäytymistä ja kiusaamista vastaan
* oppimistulokset paranevat
* Aktiivinen elämäntapa on mahdollista kaikille.
* Perheellä on merkitys lapsen liikkumistottumusten muodostumiselle.
* *Keskusteltiin perheiden arkipäivän valinnoista mahdollisuuksien mukaan (kouluun ja päiväkotiin kuljettamiset, työmatkojen kulku) ja korostettiin hyötyliikunnan merkitystä osana päivittäistä liikuntaa.*
* *Todettiin myös ympäristön ja mallioppimisen merkitys; mitä enemmän nähdään /totutaa näkemään lapsia liikkuvan kävellen ja pyöräillen, sitä helpompi on saada oma lapsi siihen virtaan mukaan.*
* *Raatilaiset toivoivat, että päiväkotien vanhempainiltaan tultaisiin kertomaan liikunnan merkityksestä.*
* *On hyvä, että Jyväskylän varhaiskasvatuksessa ja perusopetuksessa korostetaan liikunnan merkitystä, ollaan mukana hankkeissa, joilla lisätään lasten arjen toiminnallisuutta ja liikkumista.*
* *Tehdään hienoa työtä, mutta myös huoltajien esimerkkiä ja roolia tulee korostaa, ei voi olettaa, että lapsen liikunnallinen aktiivisuus on ainoastaan päiväkotien ja koulujen vastuulla.*
* *Liikkumisen eri vaihtoehtojen etsiminen, kartoittaminen, tarjoaminen ja kokeileminen kotona vanhempien kanssa-> lapselle mieluisan ja luontevan tavan löytäminen.*
* *Miten saadaan mukaan ne vanhemmat, jotka eivät ole aktiivisia?*
* *Olennaista on, että liikunnan merkityksestä, terveellisistä elämäntavoista keskustellaan myös lasten kanssa? Lapset kaipaavat perusteluja.*
* Liikkuvan koulun tunnuspiirteitä
* lisää liikettä koulupäivään (välitunnit, koulumatkat)
* toiminnallisuus oppitunneilla
* liikkuminen auttaa oppimaan
* parantaa motorisia taitoja, jotka ovat yhteydessä kognitiivisten taitojen oppimiseen
* oppilaat toimijoina
* viihtyvyys
* tilaa liikkumiseen
* Niko Leppä työskentelee Liikkuva –koulu hankkeessa
* Jyväskylässä tavoitellaan matalan kynnyksen liikuntakokemusten tarjoamista ja saamista kaikille.
* pois lajilähtöisyydestä, lajikeskeisyydestä, toimintakykykeskeisyydestä
* Niko aktivoi raatilaiset pelaamaan Kaatialan kätkö –nimistä liikunnallista peliä.
* Kyseisiä pelejä on hankittu myös varhaiskasvatukseen.
* Mistä saa tietoa?

Keski-Suomen liikunta

<https://www.kesli.fi/>

Jyväskylän liikuntapalvelut

<https://www.jyvaskyla.fi/kulttuuri-ja-vapaa-aika/liikunta-ja-ulkoilu/liikkumaan-ohjatusti-ja-omatoimisesti-3>

* *Urheilupuistot (Keljonkangas, Tikkakoski) saivat kiitosta.*
1. **Pappilanvuoren päiväkodin ja esimiesalueen esittely, päiväkodinjohtaja Tiina Lehtonen**

Pappilanvuoren päiväkoti on valmistunut 2009 samalle paikalle, josta purettiin yli 20 vuotta toiminut Palokan päiväkoti. Pappilanvuoressa on noin 100 lasta + 60 kerholaista. Luonto- ja liikunta ovat vahvasti mukana päiväkodin arjessa. Päiväkoti sijaitsee Pappilanvuoren ulkoilureittien välittömässä läheisyydessä ja Palokan liikuntapuisto on kävelymatkan päässä.

Tiina Lehtosen esimiesalueeseen kuuluu myös noin kilometrin päässä sijaitseva Jokelan päiväkoti. Myös Jokelan päiväkodissa toiminta on liikunta- ja luontopainotteista.

Sekä Pappilanvuoren että Jokelan päiväkodeissa tavoitteena on lasten ja aikuisten rauhallinen ja hyvä arki. Päiväkodeissa toteutetaan Peli seis –kiusaamisen ehkäisyn ja puuttumisen menetelmää.

Myös vanhempien verkostoitumista tuetaan, tarjotaan perheille mahdollisuus tutustua toisiinsa esimerkiksi toiminnallisilla vanhempainilloilla, jossa lapset ja vanhemmat ovat yhdessä mukana.

Lisäksi päiväkodeissa toimii vanhempaintoimikunnat

Pappilanvuoren päiväkodissa toimii kaksi kertaa viikossa (perjantai- ja keskiviikko-aamupäivisin) perhekahvila, jossa kokoontuu säännöllisesti 10-20 perhettä. Lapsia voi olla yhtä aikaa paikalla 30.

Perhekahvilat ovat käyntikortteja varhaiskasvatukseen.

Tiina Lehtosen esimiesalueeseen kuuluu myös perhepäivähoitajia, joiden esimiehisyyttä hoidetaan työparina toisen päiväkodinjohtajan kanssa. Päiväkoti toimii perhepäivähoitolasten varahoitopaikkana. Lapsilla on nimikkoryhmä, johon he tukevat varahoitoon silloin, kun oma perhepäivähoitopaikka on kiinni hoitajan poissa ollessa. Perhepäivähoitajat käyvät päiväkodissa erilaisissa tapahtumissa, konserteissa, valokuvauksessa jne.

Tiina kertoi, että Pappilanvuoren päiväkodin sisätilojen kaikuvuutta on vähennetty lisäämällä tiloihin akustiikkalevyjä.

*Kysyttiin, onko päiväkodissa monikulttuurisia perheitä?*

Pappilanvuoren päiväkodissa on alle kymmenen perhettä ja Jokelan päiväkodissa kaksi.

1. **Asiakasraadin sähköpostiin saapuneet viestit ja muut ajankohtaiset asiat**
* Todettiin yhteisesti, että muistion alkuun ei enää kirjata raatilaisten nimiä, vaan lukumäärä, kuinka monta raatilaista oli paikalla.
* Muistutettiin Ajankohtaista varhaiskasvatuksessa –illasta, joka on Kristillisellä opistolla torstaina 29.11.2018 klo. 18 – 20. Kutsu ja illan aiheet on lähetetty raatilaisille viikolla 42.
* Asiakasraadin sähköpostiin oli saapunut viesti:

*Ehdottaisin teemaksi Suunnitelmalliset toimet ilmastonmuutoksen torjumiseksi. Tähän liittyviä aiheita teillä on ollut varmasti aiemminkin, ja ekologisuus on taatusti tullut esille muiden asioiden yhteydessä, esimerkiksi ruokailujen tms. yhteydessä. Mutta minua kiinnostaisi tietää ja toivoisin asiakasraadinkin käsittelevän sitä, miten kokonaisvaltaista ja suunnitelmallista toiminta on. Esimerkiksi: kun nyt rakennetaan uutta Kortepohjan päiväkotikoulua, onko taloa suunniteltu ekologisesti esimerkiksi selvittämällä, voisiko sen lämmittää maalämmöllä (kaikkein ekologisin)? onko puhuttu miten paljon kasvisruoan suunnitelmallisesta lisäämisestä ruokailuihin? ja niin edelleen.*

*Tämä aihe on puhututtanut mediassa jo paljon ennen IPCC:n raportin julkistamista, ja tällä on hirvittävän suuret seuraukset nimenomaan lapsillemme. Siksi toivoisin, että asia olisi esillä paitsi tällaisena kokonaissuunnitelmatasolla, myös näkökulmana läsnä aina kun pienemmistä asioista keskustellaan ja päätetään*

* Sovittiin, että kun kevätkaudella (mahdollisesti maaliskuussa) tapaamisen teemana on varhaiskasvatuksen palveluverkko, yritetään saada Tilapalvelusta ja / tai Rakennusvalvonnasta mukaan henkilö, joka voisi ottaa kantaa ja vastata viestin lähettäjän kysymyksiin ja kommentteihin.
* Alle kouluikäisten ravitsemusta käsiteltiin asiakasraadissa marraskuussa 2017, jolloin mukana oli Kylän Kattauksen edustajat. Silloin käsiteltiin ruokalistojen suunnittelun perusteita ja periaatteita, mukaan lukien kasvisruokien osuutta ruokalistoissa.

Tässä linkki kyseisen tapaamisen muistioon:

<https://peda.net/jyvaskyla/asiakasraati/am2/muistiot-2016-20172/a8>

* Sovittiin, että Kylän Kattaukselta selvitetään kuinka kauan ruokalistat ovat nähtävissä ja kuinka monen viikon ruokalistat on käytössä.
* Keskusteltiin JHL:n lakosta johtuvista päiväkotien eväspäivistä
* erittäin positiivisia kokemuksia, lapset ovat olleet innoissaan, että päiväkotiin lähdettiin omien eväiden kanssa
* isovanhemmat olivat kertoneet omista kouluajoista, jolloin ei ollut kouluruokailua, vaan syötiin joka päivä kotoa tuotuja eväitä
* lakon aikana opittiin entistä paremmin arvostamaan ja ymmärtämään, miten hienosti päiväkotien ja koulujen ruokahuolto toimii
* konkretisoitui ravitsemuksen tasavertaisuus ja kuinka tärkeää on, että kaikki syövät samaa ruokaa
* myös lapset osaavat arvostaa päiväkodissa tarjottavaa ruokaa
* eväitä varatessa piti huomioida monta asiaa
* tiedotus toimi loistavasti
* Jkl facebook –ryhmä on toimiva viestintäkanava
* jonkun verran oli ollut säätöä, kun eväspakkauksia oli purettu päiväkodissa toisella tavalla, kuin mitä oli kotona lapsen kanssa suunniteltu
* joillekin lakosta johtuva evästarve oli esim. lomasta johtuen tullut yllätyksenä
* jotkut perheet olivat mahdollisuuksien mukaan oli järjestäneet lakkopäiviksi lapselle vapaapäiviä
* on tullut palautetta ruokarauhasta, aikatauluvapaasta ruokailusta